નવી દિલ્હી: એક્ટિંગમાં ખૂબ નામ કમાયા બાદ હવે ટૂંક સમયમાં નેતા તરીકે નવી ઈનિંગ શરૂ કરવાની અટકળો વચ્ચે કમલ હાસને ‘હિન્દુ આતંકવાદ’ મુદ્દા પર નવો વિવાદ છેડ્યો છે. તમિલ સાપ્તાહિક પત્રિકા ‘આનંદા વિકટન’માં લખેલા પોતાના લેખમાં હાસને લખ્યું કે, રાઈટ વિંગે હવે મસલ પાવરનો ઉપયોગ શરૂ કરી દીધો છે. તેમણે આરોપ લગાવ્યો છે કે, રાઈટ વિંગ હિંસામાં શામેલ છે અને હિન્દુ કેમ્પમાં આતંકવાદ ઘૂસી ચૂક્યો છે.